					Pyetësor

1. Gjykimi i shkurtuar është:

a) Gjykim i posaçëm
b) Gjykim i zakonshëm
c) Përfitim për të pandehurin
d) Ekonomi gjyqësore

2. Gjykimi i shkurtuar parashikohet:
a) Në Kushtetutë.
b) Në nenin 334 të K.Pr.Penale.
c) Në nenet 402-406 të K.Pr.Penale.
d) Në nenin 332/c të K.Pr.Penale.

3. Kërkesa për gjykim të shkurtuar nuk pranohet nëse:
a) i pandehuri apo mbrojtësi i tij ngrenë pretendime mbi vlefshmërinë e akteve apo përdorshmërinë e provave të grumbulluara gjatë hetimit paraprak;
b) kur kërkojnë marrjen e provave të reja në gjykim;
c) kur kërkohen prova lidhur me personalitetin e të pandehurit, apo gjendjen e tij personale, familjare ose ekonomike;
d) kur gjykata kryesisht konstaton pavlefshmëri absolute apo papërdorshmëri të provave, si rezultat i të cilave çmon se çështja nuk mund të zgjidhet në gjendjen e akteve. 
e) kur gjykata kryesisht konstaton pavlefshmëri absolute apo papërdorshmëri të provave, në çdo rast.
f) Në rastet “a”, “b” “d” në mënyrë alternative.
g) Në rastet “a”, “b”, “d” kumulative;
h) Në rastet “a” “b” “e” në mënyrë alternative;
i) Në rastet “a” “b” “e” në mënyrë kumulative. 

4. Kur pranohet kërkesa për gjykim të shkurtuar, padia civile:
a) Nuk shqyrtohet.
b) Shqyrtohet por vendoset rrëzimi i saj.
c) Pushohet gjykimi. 

5. Për pranimin e kërkesës së të pandehurit, merret mendimi i Prokurorit:
a)  Detyrimisht në çdo rast.
b) Në rastet e gjykimit të drejtëpërdrejtë. 


6. Kërkesa për gjykim të shkurtuar mund të paraqitet:
a) Nga vetë i pandehuri personalisht me shkrim ose verbalisht;
b) Nga vetë i pandehuri vetëm me shkrim;
c) Nga mbrojtësi i zgjedhur me autorizim të posaçëm;
d) Nga mbrojtësi i caktuar kryesisht, me miratimin e të pandehurit;
e) Në seancë paraprake.
f) a, c, d, e.
g) b, c, e.
h) Asnjë nga të mësipërmet.

7. Nëse Gjykata e Shkallës së Parë nuk duhej të kishte pranuar kërkesën për gjykim të shkurtuar, çfarë duhet të vendos Gjykata e Apelit?
a) Lënien në fuqi të vendimit të gjykatës së shkallës së parë, pasi nuk mund të rëndojë pozitën e të pandehurit;
b) Riçeljen e shqyrtimit gjyqësor në apel dhe gjykimin e çështjes sipas ritit të gjykimit të zakonshëm, duke marrë provat e nevojshme e të domosdoshme në gjykim.
c) Prishjen e vendimit të gjykatës së shkallës së parë dhe kthimin e çështjes për rishqyrtim me tjetër trup gjykues.

8.  Në rast se i pandehuri ka qenë në mungesë, atij i është caktuar një mbrojtës kryesisht dhe është proceduar sipas ritit të gjykimit të zakonshëm, duke u çelur shqyrtimi gjyqësor. Më pas, i pandehuri paraqitet në gjykim dhe kërkon të procedohet me gjykim të shkurtuar, si duhet të veprojë gjykata e shkallës së parë?
a) Do të pranojë kërkesën e të pandehurit për të vijuar sipas ritit të gjykimit të shkurtuar, pasi nuk mund t’ja mohojë këtë të drejtë proceduriale me natyrë materiale.
b) Do vazhdojë gjykimin me ritin e gjykimit të zakonshëm, pasi nuk mund të ketë një gjykim me dy lloje të ndryshme gjykimesh, sepse ky është ndalim nga praktika unifikuese dhe nuk i shërben ekonomisë së gjykimit.

9. Në rast se i pandehuri kërkon gjykim të shkurtuar me vullnetin e tij të lirë, a mundet ai të pretendojë pavlefshmëri të akteve/papërdorshmëri të provave, në gjykimin në apel të çështjes: 
a) Po, i pandehuri ka të drejtë të kërkojë pavlefshmëri të akteve dhe papërdorshmëri të provave në çdo fazë dhe shkallë të gjykimit, pa u lidhur me kërkesën e tij për gjykim të shkurtuar.
b) Jo, i pandehuri nuk mund të ngrejë pretendime për pavlefshmëri të akteve dhe papërdorshmëri të provave, në rast se ka paraqitur kërkesë për gjykim të shkurtuar, pasi kjo përbën abuzim me të drejtën për të kërkuar pavlefshmërinë e akteve proceduriale. 

10. Nevoja për të marrë informacion për ligjin penal të shtetit të huaj ku ka ndodhur fakti penal objekt gjykimi, për të parë nëse është e dënueshme kjo vepër edhe në atë shtet, sikurse në legjislacion e brendshëm, përbën shkak për të rrëzuar kërkesën për gjykim të shkurtuar, pasi informacioni duhet ti nënshtrohet shqyrtimit gjyqësor:
a) E vërtetë
b) E gabuar

11. Po në rast se Gjykata e Apelit vlerëson se duhej të ishte pranuar kërkesa për gjykim të shkurtuar e të pandehurit, nga gjykata e shkallës së parë, çfarë duhet të vendos:
a) të prish çështjen dhe t’a kthejë për rigjykim me gjykim të shkurtuar në gjykatën e shkallës së parë;
b) të aplikojë përfitimin për të pandehurin duke i ulur 1/3 e masës së dënimit.
c) të marrë kryesisht në shqyrtim vetëm fashikullin e prokurorit duke e shndërruar në fashikull gjykimi dhe duke shmangur gjykimin e zakonshëm të kryer në gjykatën e shkallës së parë. 

12. Kërkesa për gjykim të shkurtuar për të miturin në konflikt me ligjin që akuzohet për një vepër penale që parashikon dënimin me burgim të përjetshëm:
a) Nuk pranohet, sepse neni 403/2 i K.Pr.Penale i referohet llojit të veprës penale.
b) Pranohet, sepse marrin përparësi nenet 5 dhe 97/2 të Kodit të Drejtësisë Penale për të Mitur.

13. Nëse çështja është dërguar për gjykim, sipas ritit të gjykimit të shkurtuar, dhe janë ftuar palët për të dhënë konkluzionet e tyre përfundimtare, a mundet në konkluzione, prokurori të tërheq akuzën sipas nenit 377 të K.Pr.Penale?
a) Prokurori mund të tërheq akuzën në çdo rast.
b) Prokurori nuk mund të tërheq akuzën, sepse çështja është dërguar për gjykim.
c) Neni 377 i K.Pr.Penale mund të aplikohet vetëm në rastet e gjykimit të zakonshëm.

14. Në rast pranimi të kërkesës për rishikim, për arsye se i pandehuri është gjykuar në mungesë dhe nuk ka pasur mundësi të paraqesë mbrojtjen e tij (prova shfajësuese), a duhet pranuar kërkesa për gjykim të shkurtuar nga gjykata e rishikimit?
a) Duke qenë një e drejtë e të pandehurit, duhet të pranohet.
b) Nuk do të pranohet sepse gjykimi tashmë ka filluar sipas ritit të gjykimit të zakonshëm dhe nuk mund të ndryshojë.
c) Nuk do të pranohet sepse nuk ka më ekonomi gjyqësore, sa kohë që është krijuar një dosje gjyqësore.

15. Nëse gjykata ka pranuar gjykimin e shkurtuar, a mundet ti jap faktit një cilësim juridik tjetër, sipas nenit 375 të K.Pr.Penale?
a) Gjykata nuk mund ti japë faktit një cilësim juridik më të rëndë, por mund ti japë një cilësim juridik më të lehtë.
b) Gjykata nuk mund ti japë faktit një cilësim juridik më të rëndë.
c) Gjykata nuk mund ti japë faktit një cilësim juridik më të lehtë.
d) Gjykata mund ti japë faktit një cilësim juridik më të rëndë dhe/ose më të lehtë nëse njofton paraprakisht të pandehurin për mundësitë dhe të drejtën e mbrojtjes.
